
ΕΦΗΜΕΡΙΕ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
30 ΙΟΥΛΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

493 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Κήρυξη υποχρεωτικής της απόφασης διαιτησίας 11 /92 που αφορά 
τους όρους αμοιβής και εργασίας του προσωπικού των ιδιωτικών 
κλινικών, οίκων ευγηρίας, διαγνωστικών κέντρων, εργαστηρίων 

κ.λ.π. όλης της χώρας. 1 

Κήρυξη υποχρεωτικής της απόφασης διαιτησίας 9/92 που αφορά 
τους όρους αμοιβής και εργασίας των χειριστών - βοηθών χειρι¬ 
στών εκσκαπτικών ανυψωτικών κ.λ.π. μηχ/των που απασχο¬ 
λούνται στα Λατομεία πέτρας κ.λ.π. 2 

Αύξηση πάγιας προκαταβολής και συμπλήρωση νέων κωδικών 

αριθμών στο Περιφερειακό Γενικό Νοσοκομείο Πατρών. 3 

Μεταφορά κοινοτήτων από το Περιφερειακό Ιατρείο Πενταγιών στα 
Περιφερειακά Ιατρεία Κροκυλείου και Αρτοτίνας Νομού Άμφισ¬ 
σας . 4 

Μεταφορά της Κοινότητας Κυρά - Βγένας από το Π.Ι. Καλλιθέας 

στο Α.Ι. Παραβόλας. 5 

Αύξηση του ύψους της πάγιας προκαταβολής του Κέντρου Κοινωνι¬ 
κής Αποκατάστασης Χανσενικών.. . 6 

Χαρακτηρισμός ως ιστορικών διατηρητέων μνημείων του αρχοντι¬ 
κού Λιόλιου και των κρηνών Χατζηδήμα στα Κανάλια Ν. Μα¬ 
γνησίας . 7 


Εμμονή στην ΥΑ ΥΠΠΟ/ΔΙΛΑΠ/Γ/2364/47944/23.11.87 
περί χαρακτηρισμού ως έργων τέχνης των δύο όψεων του κτιρίου 
επί των οδών Πλαστήρα και Ιεζεκιήλ στην Καρδίτσα, ιδ. Ιεράς 
Μητρόπολης Θεσσαλιώτιδος και Φαναριωφαρσάλων και επέ¬ 
κταση του χαρακτηρισμού και στην τρίτη όψη του κτιρίου επί της 


οδού Αρτεσιανού... 8 

Χαρακτηρισμός ως ιστορικού διατηρητέου Μνημείου του παλιού Σι¬ 
δηροδρομικού Σταθμού Σκύδρας (ϋΕΟΑ\Ι/ΐνΕΕΕ) . 9 

Χαρακτηρισμός ως ιστορικών διατηρητέων μνημείων (26) κτισμά- 

των στους Νομούς Ιωαννίνων και Άρτας.10 

Κήρυξη «Σωστίου» Ηλείας ως Αρχαιολογικού Χώρου .11 

Τροποποίηση Λατομικής Ζώνης κοινότητας Αράξου Ν. Αχαΐας. 12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13701 (1) 

Κήρυξη υποχρεωτικής της απόφασης διαιτησίας 11/92 που αφορά 
τους όρους αμοιβής και εργασίας του προσωπικού των ιδιωτικών 
κλινικών, οίκων ευγηρίας, διαγνωστικών κέντρων, εργαστηρίων 
κ.λ.π. όλης της χώρας. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της αποφ. 80386/90 Υπ. Προεδρίας Κυβερνήσεως 


και Εργασίας, που εκδόθηκε κατ' εξουσιοδότηση της παρ. 2 του άρθρου 
81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 9.7.92. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω απόφασης δηλαδή ότι οι δεσμευόμενοι εργοδότες απασχολούν το 
51% των εργαζομένων του Κλάδου. 

5. Την αριθ. 100919/22.11.90 απόφαση του Υπουργού Εργασίας 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση διαιτησίας 11/92 πράξη 
Κατ. Υπ. Εργασίας 15/24.6.92 που αφορά τους όρους αμοιβής και ερ¬ 
γασίας του προσωπικού των ιδιωτικών κλινικών, οίκων ευγηρίας, δια¬ 
γνωστικών κέντρων, εργαστηρίων κ.λ.π. όλης της χώρας για όλους 
τους εργοδότες και εργαζόμενους του κλάδου που αφορά αυτή. 

2. Η ισχύς· της απόφασης αυτής αρχίζει από 23.6.92. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουλίου 1992 
Ο Γενικός Γραμματέας 

ΙΩΑΝΝΗΣ ΣΤΕΦΑΝΟΥ ' · 

- ♦ - 

Αριθ. 13580 (2) 

Κήρυξη υποχρεωτικής της απόφασης διαιτησίας 9/92 που αφορά τους 

όρους αμοιβής και εργασίας των χειριστών - βοηθών χειριστών εκ¬ 
σκαπτικών ανυψωτικών κ.λ.π. μηχ/των που απασχολούνται στα 
' Λατομεία πέτρας κ.λ.π.. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της αποφ. 80386/90 Υπ. Προεδρίας Κυβερνήσεως 
και Εργασίας, που εκδόθηκε κατ' εξουσιοδότηση της παρ. 2 του άρθρου 
81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 2.7.92. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω απόφασης δηλαδή ότι οι δεσμευόμενοι εργοδότες απασχολούν το 
51% των εργαζομένων του Κλάδου. 

5. Την αριθ. 100919/22.11.90 απόφαση του Υπουργού Εργασίας 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση διαιτησίας 9/92 (πρ. 
Κατ. Υπ. Εργασίας 14/17.6.92 που αφορά τους όρους αμοιβής και ερ¬ 
γασίας χειριστών - βοηθών χειριστών εκσκαπτικών ανυψωτικών, φορ¬ 
τωτικών, γεωτρητικών διατρητικών μηχ/των, Αντλιών εκτοξεύσεως 
ετοίμου σκυροδέματος και χωματουργικών εν γένει μηχανημάτων που 
απασχολούνται στα λατομεία Πέτρας ή Χώματος (χωματερές) σπαστη- 
ροτριβεία, ασβαστοποίΐα, παρασκευαστήρια ετοίμου σκυροδέματος, 

ασφάλτου και σε πάσης φύσεως λατομικές εργασίες (πλήν Μεταλλείων) 
όλης της χώρας για όλους τους εργοδότες και εργαζόμενους του επαγ¬ 
γέλματος που αφορά αυτή. 

2. Η ισχύς της απόφασης αυτής αρχίζει από 17.6.92. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 1992 

Ο Γενικός Γραμματέας 

ΙΩΑΝΝΗΣ ΣΤΕΦΑΝΟΥ 

-^- 

Αριθ. Α4α/4528 (3) 

Αύξηση πάγιας προκαταβολής και συμπλήρωση νέων κωδικών αριθ¬ 
μών στο Περιφερειακό Γενικό Νοσοκομείο Πατρών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού Ν.Π.Δ.Δ.» όπως έχει τροπο¬ 
ποιηθεί και συμπληρωθεί. 

β. Του Ν.Δ. 2592/53 «περί Οργανώσεως της Ιατρικής Αντίληψης 
όπως έχει τροποποιηθεί και συμπληρωθεί μεταγενέστερα, με το Νόμο 
1397/83 «περί Ε.Σ.Υ» (ΦΕΚ 143/83). 

2. Τη με αριθμ. Δ4α/8851/23.9.88 Κοινή απόφαση του Υπουργού 
Υγείας, Πρόνοιας και Κοιν. Ασφαλίσεων και του Υφυπουργού Οικονο¬ 
μικών «περί σύστασης πάγιας προκαταβολής στο Περιφερειακό Πανεπι¬ 
στημιακό Γενικό Νοσοκομείο Πατρών. , 

3. Την απόφαση αριθ. Υ. 1660/1007556/116/0006Α/23.1.92 
του Πρωθυπουργού και του Υπουργού Οικονομικών για «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομικών» 
(ΦΕΚ 31/τ. Β'/92). 

4. Το απόσπασμα πρακτικών 2/13.1.92 συνεδρίασης του Δ.Σ. του 
Περιφερειακού Πανεπιστημιακού Γενικού Νοσοκομείου Πατρών. 

5. Τις συνθήκες λειτουργίας του πιο πάνω Ιδρύματος, αποφασίζουμε: 

Αυξάνουμε το ύψος πάγιας προκαταβολής που έχει συσταθεί στο Πε¬ 
ριφερειακό Πανεπιστημιακό Γενικό Νοσοκομείο Πατρών με την (2) σχε¬ 
τική απόφασή μας από το ποσό των δραχ. 1,000.000 σε δραχ. 
2.000.000 και ορίζουμε συμπληρωματικώς τις με ΚΑ Εξόδων 0824, 
0829, 0863,0879,0887, 0888,0889,1129,1259,1261,1381, 
1413, 1429, 1731, 1741 και 1841 πιστώσεις του προϋ/σμού εξόδων 
του, σε βάρος των οποίων θα ενεργούνται πληρωμές δαπανών από το 
επιπλέον ποσόν που θα προκύψει από την αύξηση της πάγιας προκατα¬ 
βολής. " 

Κατά τα λοιπά ισχύει η Δ4α/8851/23.9.88 Κ.Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1992 

• ' ·" ' ΟΙ ΥΠΟΥΡΓΟΙ 

ΥΦΥΠΟΥΡΓΟΙ ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

-- 

Αριθ. Α3α/οικ.6434 (4) 

Μεταφορά κοινοτήτων από το Περιφερειακό Ιατρείο Πενταγιών στα Πε¬ 
ριφερειακά Ιατρεία Κροκυλείου και Αρτοτίνας Νομού Άμφισσας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/τ. Α'/83). ν 

2. Την αριθ. Α3α/οικ. 12561 /88 (ΦΕΚ 689/τ. Β'/88 κοινή Από¬ 
φαση. 

3. Την αριθ. Υ. 1660/1007556/116/0006Α/24.1.92 κοινή 
απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών» (ΦΕΚ 31/τ. 
Β'/92). 


4. Το αριθ. 3896/22.11.91 έγγραφο του Νοσοκομείου Άμφισσας 
σχετικά με μεταφορά των κοινοτήτων Ζοριάνου, Αλεποχωρίου, Κοντα¬ 
κίου και Περιβολιού από το Π.Ι. Πενταγιών στο Π.Ι. Κροκυλείου καθώς 
και των κοινοτήτων Κριατσίου και Διχωρίου στο Π.Ι. Αρτοτίνας. 

5. Το Π.Δ. 129/92 (ΦΕΚ 65/τ. Α·/92), αποφασίζουμε: 

Οι Κοινότητες Ζοριάνου, Αλεποχώρίου, Κοντακίου και Περιβολιού 
Νομού Φωκίδας που είχαν υπαχθεί στο Π.Ι. Πενταγιών και το οποίο 
είχε συσταθεί με την αριθ. Α3α/οικ. 12561/88 (ΦΕΚ 689/τ. Β'/88 
κοινή Απόφαση μεταφέρονται και υπάγονται στο Π.Ι. Κροκυλείου που 
είχε συσταθεί με την ίδια Απόφαση καθώς και οι Κοινότητες Κριατσίου 
και Διχωρίου από το Π.Ι. Πενταγιών μεταφέρονται και υπάγονται στο 
εξής στο Π.Ι. Αρτοτίνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

-♦- 

Αριθ. Α3α/οικ.6434 (5) 

Μεταφορά της Κοινότητας Κυρά - Βγένας από το Π.Ι. Καλλιθέας στο 
Α.Ι. Παραβόλας. .* 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Των άρθρων 14 και 20 του Ν. 1397/83 Εθνικό Σύστημα 
Υγείας (ΦΕΚ 143/τ. Α'/83). 

β. Του άρθρου 12 του Ν. 1579/1985 Ρυθμίσεις για την εφαρ¬ 
μογή και ανάπτυξη του Εθνικού Συστήματος Υγείας και άλλες διατά¬ 
ξεις (ΦΕΚ 217 τ. Α'/85) του Β.Δ/τος 150/68 (ΦΕΚ 43/τ. Ά/68) 
περί αναδιαρθρώσεως των Α.Ι. και Υ.Σ. της Χώρας. 

2. Την αριθ. Α3α/0ικ. 10620/15.7.88 (ΦΕΚ 541/Β/88) κοινή 
απόφαση. 

3. Την αριθ. Υ 1660/1007556/116/0006/23.1.92 κοινή από¬ 
φαση Πρωθυπουργού και Υπουργού Οικονομικών ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών (ΦΕΚ 31/ 
Β/92). 

4. Το αριθ. 2631/23.3.92 έγγραφο της Δ/νσης Υγιεινής Αιτωλοα¬ 
καρνανίας, σχετικά με υπαγωγή της Κοινότητας Κυρά - Βγένας στο 
Αγροτικό Ιατρείο Παραβόλας για την καλύτερη εξυπηρέτηση των κα¬ 
τοίκων της περιοχής. 

5. Το Π.Δ/γμα 129/92 (ΦΕΚ 65/τ. Α'/92 άρθρο 1 παρ. γ'), απο¬ 
φασίζουμε: 

Η Κοινότητα Κυρά - Βγένας μεταφέρεται υγειονομικά από το Π.Ι. 
Καλλιθέας, το οποίο συστάθηκε με την αριθ. οικ./10620/15.7.88 
κοινή απόφαση (ΦΕΚ541/88) στο Αγροτικό Ιατρείο Παραβόλας αρμο¬ 
διότητας της Δ/νσης Υγιεινής Αιτωλοακαρνανίας, το οποίο είχε συστα¬ 
θεί με το Β. Δ/γμα 150/68 (ΦΕΚ 43/Α’/68), για την καλύτερη εξυ¬ 
πηρέτηση των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

— Φ’- 

Αριθ. Δ4α/5029 (6) 

Αύξηση του ύψους της πάγιας προκαταβολής του Κέντρου Κοινωνικής 
Αποκατάστασης Χανσενικών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού Νομικών Προσώπων Δη¬ 
μοσίου Δικαίου» όπως έχει τροποποιηθεί και συμπληρωθεί. 

β. Του άρθρου 1 του Ν.Δ. 928/71 (ΦΕΚ 144 τ. Α') «περί καταρ- 
γήσεως συγχωνεύσεως μετατροπής ή υπαγωγής Ιδρυμάτων αρμοδιό¬ 
τητας Υπουργείου Κοινωνικών Υπηρεσιών εις έτερα Ιδρύματα του αυ¬ 
τού Υπουργείου». 

γ. Του Π.Δ. 27/4.2.85 (ΦΕΚ10/4.2.85 τ. Α') «περί μετατρο¬ 
πής του Κέντρου Χανσενικών του Νοσοκομείου Λοιμοδών Νόσων σε 
Ν.Π.Δ.Δ. με την επωνυμία «Κέντρο Κοιν. Αποκατάστασης Χανσενι¬ 
κών». . . 

2. Την απόφαση αριθ. Υ. 1660/1007556/116/0006Α/23.1.92 
του Πρωθυπουργού και του Υπουργού Οικονομικών για «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομικών» 
(ΦΕΚ 31/τ. Β'/92). 

3. Την αριθμ. Δ4α/3474/1.8.89 Κοινή Απόφαση των Υπουργών 
Οικονομικών και Υγείας Πρόνοιας και Κοινωνικών Ασφαλίσεων «περί 
Σύστασης Πάγιας Προκαταβολής στο Κέντρο Κοινωνικής Αποκατά¬ 
στασης Χανσενικών». 

4. Την αριθ. Δ4α/12826/22.2.90 Κοινή Απόφαση των Υπουργών 
Οικονομικών και Υγείας Πρόνοιας και Κοινωνικών Ασφαλίσεων «περί 
αύξησης της πάγιας προκαταβολής στο Κέντρο Κοινωνικής Αποκατά¬ 
στασης Χανσενικών». 

5. Το απόσπασμα πρακτικών της αριθ. 7/18.5.92 συνεδρίασης του 
Διοικητικού Συμβουλίου του πιο πάνω Ιδρύματος. 

6. Τις συνθήκες λειτουργίας του, αποφασίζουμε: 

Αυξάνουμε το ύψος της πάγιας προκαταβολής που έχει συσταθεί με 
την Κοινή Απόφασή μας Δ4α/3474/1.8.89 στο Κέντρο Κοινωνικής 
Αποκατάστασης Χανσενικών, από δρχ. 500.000 σε δρχ. 
1 . 000 . 000 . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

-♦--- 

Αριθ. ΥΠΠΟ/ΔΙΛΑΠ/Γ/1096/35003 (7) 

Χαρακτηρισμός ως ιστορικών διατηρητέων μνημείων του αρχοντικού 

Λιόλιου και των κρηνών Χατζηδήμα στα Κανάλια Ν. Μαγνησίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/26.7.85 τ. Α'. 

β) Του άρθρου του Α. ο351 /1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Του Ν. 1943/91 «περί εκσυγχρονισμού της οργάνωσής και λει¬ 
τουργίας της Δημόσιας Διοίκησης, αναβάθμιση του προσωπικού της και 
άλλες συναφείς διατάξεις» που δημοσιεύθηκε στο ΦΕΚ 50/11.4.91 τ. 
Α’. ' 

2. Την Διυπουργική Απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/ 
24.3.92 τ.- Β> 

3. Το Π.Δ. 161/26.4.84 (ΦΕΚ 54/30.4.84 τ. Α') «περί ανακατα¬ 
νομής αρμοδιοτήτων των Υπουργείων ΥΠΠΕ- ΥΧΟΠ». 

4. Όλα τα στοιχεία του φακέλλου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 8/12.3.92, αποφασίζουμε: 

Χαρακτηρίζουμε ως ιστορικά διατηρητέα μνημεία σύμφωνα με τις 
διατάξεις του Ν. 1469/50 τα παρακάτω: 

1. Αρχοντικό Λιόλιου στα Κανάλια Μαγνησίας, διότι αποτελεί αξιό¬ 
λογο δείγμα λαϊκής αρχιτεκτονικής της περιοχής, το μοναδικό που σώ¬ 
ζεται στο χωριό, με αξιόλογα χαρακτηριστικά μορφολογικά στοιχεία. 
Επίσης ορίζεται ζώνη προστασίας του στα όρια της ιδιοκτησίας. 


2. Οι κρήνες Χατζηδήμα (όνομα κτήτορα) στα Κανάλια Μαγνησίας, 
διότι πρόκειται για αντιπροσωπευτικά δείγματα ειδικής κατηγορίας κα¬ 
τασκευών - η μία λαϊκής και η άλλη νεοκλασσικής μορφής - οι οποίες 
έχουν συνδεθεί με την κοινωνική ζωή του οικισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

—-♦- 

Αριθ. ΥΠΠΟ/ΔΙΛΑΠ/Γ/2033/35001 (8) 

Εμμονή στην ΥΑ ΥΠΠΟ/ΔΙΛΑΠ/Γ/2364/47944/23.11.87 περί 
χαρακτηρισμού ως έργων τέχνης των δύο όψεων του κτιρίου επί των 
οδών Πλαστήρα και Ιεζεκιήλ στην Καρδίτσα, ιδ. Ιεράς Μητρόπολης 
Θεσσαλιώτιδος και Φαναριωφαρσάλων και επέκταση του χαρακτη¬ 
ρισμού και στην τρίτη όψη του κτιρίου επί της οδού Αρτεσιανού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχονταςυπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/26.7.85 τ. Α'. 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμισης του προσωπικού της 
και άλλες συναφείς διατάξεις» που δημοσιεύθηκε στο ΦΕΚ 50/11.4.91 
τ. Α’. 

2. Την Διυπουργική Απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/ 

24.3.92 τ. Β'). . · 

' ,; ’■ . · 

3. Το Π.Δ. 161/26.4.84 (ΦΕΚ 54/30.4.84 τ. Α’) «περί (ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

4. Τα στοιχεία του φακέλλου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 16/11.6.92, αποφασίζουμε: 

Α. Εμμένουμε στην ΥΑ ΥΠΠΟ/ΔΙΛΑΠ/Γ/2364/47944/ 
23.11.87 χαρακτηρισμού των δύο όψεων του κτιρίου επί των οδών 
Πλαστήρα και Ιεζεκιήλ. 

Β. Χαρακτηρίζουμε ως έργο τέχνης και την τρίτη όψη του κτιρίου, 
επί της οδού Αρτεσιανού, ιδιοκτησίας Ιεράς Μητρόπολης Θεσσαλιώτι- 
δας και Φαναριωφαρσάλων, στις οδούς Πλαστήρα, Ιεζεκιήλ και Αρτε- 
σιανού στην Καρδίτσα, διότι με τα ενδιαφέροντα αρχιτεκτονικά στοιχεία 
που διαθέτει αποτελεί αξιόλογο και μοναδικό σύνολο στην πόλη της 
Καρδίτσας. . ., , 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

■ --♦- 

Αριθ. ΥΠΠΟ/ΓΔΠΑ/Γ/1710/34911 (9) 

Χαρακτηρισμός ως ιστορικού διατηρητέου Μνημείου του παλιού Σιδη¬ 
ροδρομικού Σταθμού Σκύδρας (ΟΕΟΑΨίνΕΕΕ). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/26.7.85 τ. Α’. " 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμιση του προσωπικού της και 
άλλες συναφείς διατάξεις» που δημοσιεύθηκε στο ΦΕΚ 50/11.4.91 τ. 

Α'. 

2. Την Διυπουργική Απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/ 
24.3.92 τ. Β’). 

3. Το Π.Δ. 161/26.4.84 (ΦΕΚ 54/30.4.84 τ. Α') «περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

4. Όλα τα στοιχεία του φακέλλου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 13/14.5.92, αποφασίζουμε: 

Χαρακτηρίζουμε ως ιστορικό διατηρητέο Μνημείο σύμφωνα με τις 
διατάξεις του Ν. 1469/50 το κτίριο του Παλιού Σιδηροδρομικού Σταθ¬ 
μού (ΏΕΟΑψνίΕΕΕ) στη Σκύδρα διότι είναϊένα από τα ελάχιστα ανα- 
πομείναντα κτίρια της γραμμής (ΟΕΓΑΨίνΐ,ΓΕ) στη Μακεδονία η 
οποία από την δεύτερη δεκαετία του αιώνα, μας σημάδεψε με την λει¬ 
τουργία της την εξέλιξη της περιοχής και αποτελεί σημαντική συλλο¬ 
γική κληρονομιά της Σκύδρας και της ευρύτερης περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουλίου 199)(, 

Η ΥΠΟΥΡΓΟΣ 

ΑΙΜΝΑ ΨΑΡΟΥΔΑ - ΜΠΕΝΑΚΗ. 

-—♦-- 

Αριθ. ΥΠΠΟ/ΑΙΛΑΠ/Γ/1642/34908 (10) 

Χαρακτηρισμός ως ιστορικών διατηρητέων μνημείων (26) κτισμάτων 
στους Νομούς Ιωαννίνων και Άρτας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/26.7.85 τ. Α'. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμιση του προσωπικού της καί 
άλλες συναφείς διατάξεις» που δημοσιεύθηκε στο ΦΕΚ 50/11.4.91 τ. 
Α’. 

2. Την Διυπουργική Απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/ 
24.3.92 τ. Β'). 

3. Το Π.Δ. 161/26.4.84 (ΦΕΚ 54/30.4.84 τ. Α') «περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

4. Όλα τα στοιχεία του φακέλλου που σχημάτισε η 6η Εφορεία Νεω- 
τέρων Μνημείων. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 12/7.5.92, αποφασίζουμε: 

Χαρακτηρίζουμε ως ιστορικά διατηρητέα Μνημεία σύμφωνα με τις 
διατάξεις του Ν. 1469/50 (26) κτίσματα στους Νομούς Ιωαννίνων και 
Άρτας, διότι αποτελούν σημαντικές μαρτυρίες του κάθε τόπου, όπου 
αφενός καταγράφεται η ντόπια λαϊκή αρχιτεκτονική, αφετέρου δε εκ¬ 
φράζεται η κοινωνικοοικονομική ζωή της κάθε προβιομηχανικής κοινό¬ 
τητας, δεδομένου ότι πριν λίγο τα κτίσματα αυτά αποτελούσαν την 
πηγή της ζωής των χωριών και των γύρω περιοχών. 

Τα (26) αυτά κτίσματα αναλυτικά είναι: 

1. Νερόμυλος στους Κουκλιούς Ιωαννίνων, ιδιοκτησία της Κοινότη¬ 
τας: Πρόκειται για διόροφο πετρόκτιστο κεραμοσκεπές κτίσμα απλής 
λαϊκής αρχιτεκτονικής με ορθογώνια κάτοψη. Στο ισόγειο λειτουργούσε 
ο μύλος και υπάρχει ο σχετικός εξοπλισμός (μυλόπετρα, φτερωτή κ.τ.λ.) 
ενώ στον όροφο υπήρχε η κατοικία του μυλωνά. 


2. Νερόμυλος Μητσόμπεη στους Μουζακαίους Ιωαννίνων, ιδιοκτη¬ 
σία της Κοινότητας: Πρόκειται για ισόγειο πέτρινο κτίσμα απλής λαϊκής 
αρχιτεκτονικής, με ορθογώνια κάτοψη. Περιλαμβάνει δύο χώρους, τον 
κυρίως χώρο λειτουργίας του μύλου με τις μυλόπετρες, φτερωτή κ.τ.λ. 
και τον χώρο όπου εσταβλύζονταν και ξεφόρτωναν τα ζώα. Η στέγη αρ¬ 
χικά επικαλύπτετο με σχιστόπλακες. Αξιόλογο στοιχείο είναι η πέτρινη 
χοάνη που μεταφέρει νερό στην φτερωτή. 

3. Νερόμυλος - Νεροτριβή - Μαντάνια ιδιοκτησίας αδελφών Τσα- 
κτσίρα στα Τράμαντα Ιωαννίνων: Πρόκειται για ισόγειο πέτρινο κτίσμα 
απλής λαϊκής αρχιτεκτονικής με κάτοψη σε σχήμα ορθογωνικό. Κτι¬ 
σμένο το 1935 αποτελεί ίσως την μοναδική περίπτωση συστέγασης νε¬ 
ρόμυλου - νεροτριβής και μαντανίων. 

Ξεχωριστό ενδιαφέρον παρουσιάζουν οι κυλινδρικές πέτρινε χοάνες 
που μεταφέρουν το νερό στην νεροτριβή και στην φτερωτή, καθώς επί¬ 
σης η πετρόκτιστη νεροτριβή από τις μοναδικές. 

4. Νερόμυλος - νεροτριβή στο Ματσούκι Ιωαννίνων, ιδιοκτησία της 
Κοινότητας: Πρόκειται για ισόγειο, πέτρινο κτίσμα απλής λαϊκής αρχι¬ 
τεκτονικής, με ορθογώνια κάτοψη. Είναι από τους λίγους νερόμυλους 
που περιλαμβάνουν δύο συστήματα λειτουργίας (δύο μυλόπετρες, δύο 
φτερωτές, δύο χοάνες κ.τ.λ.) και τούτο διότι υπήρχαν πολλά σιτηρά για 
άλεσμα. Συνέχεια του νερόμυλου υπάρχει νεροτριβή δηλαδή ξύλινη κα¬ 
τασκευή η οποία χρησιμοποιείται ακόμη και σήμερα. 

5. Νερόμυλος - νεροτριβή μέσα στο χωριό Αγνάντα Άρτας ιδιοκτη¬ 
σία της Εκκλησίας: Ισόγειο πέτρινο κτίσμα ντόπιας λαϊκής αρχιτεκτονι¬ 
κής^ ορθογώνια κάτοψη και διπλό σύστημα λειτουργίας. Συνέχεια του 
Νερόμυλου βρίσκεται ξύλινη νεροτριβή, η οποία χρησιμοποιείται μέχρι 
σήμερα. 

6. Νερόμυλος - νεροτριβή - μαντάνια δίπλα στο σφαγείο στα Άγνα- 
ντα Άρτας, ιδιοκτησία της Εκκλησίας: Πρόκειται για ισόγειο πέτρινο 
κτίσμα απλής ορθογώνιας αρχιτεκτονικής με ορθογώνια κάτοψη. Ο μύ¬ 
λος περιλαμβάνει (2) συστήματα λειτουργίας, η νεροτριβή είναι ξύλινη 
και πλάι της βρίσκονταν τα μαντάνια για την επεξεργασία των υφαντών 
ρούχων. Ιδιαίτερο ενδιαφέρον παρουσιάζει το σύστημα υδροδότησης του 
συνόλου με πέτρινα αυλάκια και ξύλινες χοάνες. 

7. Νερόμυλος δίπλα στο γεφύρι στον συνοικισμό Σγάρα Καταρράκτη 

Άρτας ιδιοκτησία χρήστου Γραβιά: Ισόγειο πετρόκτιστο κτίσμα λαϊκής 
αρχιτεκτονικής με ορθογώνια κάτοψη, το οποίο μαζί με το παρακείμενο 
πέτρινο γεφύρι, ανασυνθέτουν μια εικόνα του τρόπου επιβίωσης των κα¬ 
τοίκων της περιοχής. Αρχικά το κτίσμα επικαλύπτετο με στέγη από 
σχιστόπλακες. , 

8. Νερόμυλος δίπλα στο γεφύρι στο συνοικισμό Καλλονή Κυψέλης 
Άρτας ιδιοκτησία της Εκκλησίας: Ισόγειο, πέτρινο κτίσμα απλής λαϊ¬ 
κής αρχιτεκτονικής με ορθογώνια κάτοψη και αρχική επικάλυψη από 
σχιστόπλακες. Ο μύλος έχει δύο συστήματα λειτουργίας. Διασώζεται 
επίσης η πέτρινη χοανή μεταφοράς , του νερού στην φτερωτή. 

9. Πρώτος Νερόμυλος - νεροτριβή στην θέση Γκούρα στην Κυψέλη 
Άρτας ιδιοκτησία της Εκκλησίας: Ισόγειο, πέτρινο κτίσμα απλής λαϊ¬ 
κής αρχιτεκτονικής με ορθογώνια κάτοψη και αρχική επικάλυψη στέ¬ 
γης από σχιστόπλακες. Ο μύλος αποτελείται από δύο χώρους, τον κυ¬ 
ρίως χώρο λειτουργίας του μύλου με τις μυλόπετρες, φτερωτή κ.τ.λ. και 
τον χώρο στάβλισης των ζώων. Συνέχεια του νερόμυλου είναι η ξύλινη 
νεροτριβή. Είναι από τους ελάχιστους νερόμυλους που λειτουργούν 
ακόμη. 

10. Δεύτερός νερόμυλος στη θέση Γκούρα στην Κυψέλη Άρτας ιδιο¬ 
κτησία της Εκκλησίας: Ισόγειο πέτρινο κτίσμα με ορθογώνια κάτοψη 
και επικάλυψη με στέγη από σχιστόπλακες. 

11. Μαντάνι στο Ανθοχώρι Μετσόβου Ιωαννίνων, ιδιοκτησία της 
Εκκλησίας μέσα σε ένα ισόγειο πετρόκτιστο κτίριο απλής λαϊκής αρχιτε¬ 
κτονικής βρίσκονται όλα τα εξαρτήματα λειτουργίας του μαντανιού ξύ¬ 
λινης κατασκευής για την επεξεργασία των υφαντών ρούχων. Σώζεται 
επίσης η ξύλινη χοάνη μεταφοράς του νερού. Πρόκειται για το μοναδικό 
ίσως κτίριο - μαντάνι που έχει διασωθεί στην περιφέρεια Ηπείρου. 

12. Νεροτριβή στο Ανθοχώρι Μετσόβου Ιωαννίνων, ιδιοκτησία της 
Εκκλησίας: Ξύλινη κατασκευή, η οποία χρησιμοποιείται ακόμη και σή¬ 
μερα για το πλύσιμο των ρούχων και μαζί με το μαντάνι, την νεροτριβή 
κάι τρία μονότοξα μικρά πέτρινα γεφύρια, αποτελούν ένα ενιαίο συγκρό¬ 
τημα λαϊκής αρχιτεκτονικής. 

13. Νερόμυλος στο Ανθοχώρι Μετσόβου Ιωαννίνων, ιδιοκτησία της 
Εκκλησίας: Ισόγειο, πετρόκτιστο κτίσμα, απλής λαϊκής αρχιτεκτονικής, 
με ορθογώνια κάτοψη και επικάλυψη με σχιστόπλακες. Αποτελείται 
από δύο χώρους: Τον κυρίως χώρο με τον εξοπλισμό λειτουργίας του 

μύλου και το στεγασμένο ανοιχτό προς μια πλευρά χώρο. Σώζεται και η 
πέτρινη χοανή μεταφοράς του νερού. 

14. Νερόμυλος δίπλα στο γεφύρι στους Κήπους Ιωαννίνων, ιδιοκτη¬ 
σία της Κοινότητας. Ισόγειο πετρόκτιστο κτίσμα απλής λαϊκής αρχιτε¬ 
κτονικής, με κάτοψη σε σχήμα Τ και επικάλυψη με σχιστόπλακες. Βρί¬ 
σκεται ακριβώς πλάι στο τριτόξο πέτρινο γεφύρι. Αποτελείται από 3 
χώρους. Τον κυρίως χώρο λειτουργίας τού νερόμυλου με τον μηχανικό 
εξοπλισμό ένα χώρο αποθήκευσης των σιτηρών και την κατοικία του 
μυλωνά. 

15. Νερόμυλος - γεφύρι στην Βαπτιστή Ιωαννίνων, ιδιοκτησία της 
Εκκλησίας Αγίου ιωάννου του Βαπτιστού: Ισόγειο πέτρινο κτίσμα 
απλής λαϊκής αρχιτεκτονικής, με κάτοψη σε σχήμα Τ και επικάλυψη με 
σχιστόπλακες. Αποτελείται από τρεις χώρους: Τον κυρίως χώρο λει¬ 
τουργίας του μύλου με την μυλόπετρα, τη φτερωτή κ.τ.λ. Διασώζεται 
και η πέτρινη χοανή μεταφοράς του νερού στην φτερωτή. Είναι από τους 
λίγους νερόμυλους που λειτουργούν αυτή τη στιγμή. Δίπλα ακριθώς 
από τον νερόμυλο υπάρχει πέτρινο θολωτό γεφύρι. 

16. Νερόμυλος στο Συρράκο Ιωαννίνων, ιδιοκτησία της Εκκλησίας 
Ισόγειο πέτρινο κτίσμα απλής λαϊκής αρχιτεκτονικής. 

17. Νερόμυλος - νεροτριβή στο Τρίστινο Ιωαννίνων, ιδιοκτησία της 
Κοινότητας: Πέτρινο κτίσμα απλής λαϊκής αρχιτεκτονικής, η κάτοψη 
ορθογώνια. Σήμερα είναι ισόγειος ενώ η αρχική του μορφή ήταν διώ¬ 
ροφη με τον κυρίως μύλο με όλο τον μηχανικό εξοπλισμό στο ισόγειο και 
την κατοικία του μυλωνά στον όροφο. Κτισμένος το 1835 είναι από 
τους λίγους νερόμυλους που λειτουργούν ακόμη. Δίπλα στο μύλο υπάρ¬ 
χει η ξύλινη νεροτριβή και πέτρινο γεφύρι. 

18. Νερόμυλος στην Πηγή Κόνιτσας Ιωαννίνων, ιδιοκτησία της Κοι¬ 
νότητας Ισόγειο πέτρινο κτίσμα απλής λαϊκής αρχιτεκτονικής, με κά¬ 
τοψη ορθογώνια. Αποτελείται από τρεις χώρους: τον κυρίως χώρο άλε¬ 
σης με τον χώρο αποθήκευσης σιτηρών και τον χώρο στάβλισης των 
ζώων - σήμερα έχει καταρρεύσει. 

19. Νερόμυλος στην Καρυτιανή Ιωαννίνων ιδιοκτησία της Κοινότητας: 
Ισόγειο πετρόκτιστο κτίσμα, απλής λαϊκής αρχιτεκτονικής, με κάτοψη ορ¬ 
θογώνια. Αποτελείται από δύο χώρους: τον κυρίως χώρο λειτουργίας του 
μύλου με τον μηχανικό εξοπλισμό - μυλόπετρα, φτερωτή,πέτρινη χοάνη 
υδροδότησης κ.λ.π. και τον χώρο αποθήκευσης των σιτηρών. 

20. Νερόμυλος στο Σιστρούνι Ιωαννίνων, ιδιοκτησίας Ιεράς Μονής 
Ρωμανού. Διώροφο πετρόκτιστο κτίσμα απλής λαϊκής αρχιτεκτονικής 
με κάτοψη σε σχήμα Γ. Στο ισόγειο υπάρχουν δύο χώροι για την άγεση 
των σιτηρών με τον μηχανικό του εξοπλισμό ο καθένας (φτερωτή, μυλό¬ 
πετρα κ.λ.π.). Ενώ στον όροφο βρίσκεται η κατοικία του μυλωνά με δύο 
τζάκια. 

21. Συγκρότημα πέτρινων αλωνιών και πέτρινων αποθηκών στους 
Δρυμάδες Ιωαννίνων, ιδιοκτησία της Κοινότητας. Στα αλώνια αυτά 
αλωνίζουν τα σιτηρά της ευρύτερης περιοχής και του καρπό που συγκέ¬ 
ντρωναν στις αποθήκες. Το αλώνισμα σύμφωνα με πληροφορίες γίνο¬ 
νταν είτε με ζώα (συνήθως δύο άλογα) είτε με ξύλινους λεπτούς δοκούς 
(δάρτια). Τα αλώνια έχουν κάτοψη κυκλική, επίστρωση από σχιστόπλα- 
κες και περιμετρικά πέτρινα στηθαία. Οι αποθήκες είναι ισόγεια πετρό- 
κτιστα κτίσματα απλής λαϊκής αρχιτεκτονικής, τα οποία καλύπτονται 
με στέγη από σχιστόπλακες. 

22. Κτήριο ιδιοκτησίας Αδελφών Κωστούλα στην Πλάκα Ραφτα- 
ναίων Ιωαννίνων: Διώροφο πέτρινο κτίριο απλής λαϊκής αρχιτεκτονικής 
το οποίο βρίσκεται δίπλα ακριβώς από το επιβλητικό μονότοξο πέτρινο 
γεφύρι της Πλάκας: Σύμφωνα με πληροφορίες στο σπίτι αυτό τον Μάρ¬ 
τιο του 1944 υπογράφηκε «η συμφωνία της Πλάκας» μεταξύ των δύο 
αντάρτικων κινημάτων ΕΛΑΣ και ΕΔΕΣ, η οποία συμφωνία αποτελεί 
σημαντικό γεγονός της νεώτερης Ιστορίας μας. 

23. Οικία ιδιοκτησίας Χρηστοβασίλη στο χωριό Μικρό Σουλόπουλο 
Ιωαννίνων. Διώροφο πετρόκτιστο κτίριο απλής λαϊκής αρχιτεκτονικής 
τοπ'όποίο κτίστηκε το 1864. Η κάτοψή του διαττάσσεται σε σχήμα Γ 
και περιλαμβάνει στο μεν ισόγειο το χωλ και τρία δωμάτια στο δε όροφο 
το χωλ και δύο δωμάτια. Στο κτίριο αυτό μεγάλωσε και έζησε ο Χρή- 
στος Χρηστοβασίλης, διηγηματογράφος - ποιητής - Βουλευτές, ο 
οποίος μαζί με την Κ. Κρυσ,τάλλη αποτελούν την «Ηπειρώτικη Σχολή».' 

24. Πρώην Δημοτικό Σχολείο παλιού χωριού Μακρονόρος, ιδιοκτη¬ 
σία της Κοινότητας, ισόγειο κτίριο απλής λαϊκής αρχιτεκτονικής με κά¬ 
τοψη ορθογώνια. Είναι κτισμένο με πελεκητή πέτρα και η όψη διαμορ¬ 
φώνεται με συμμετρική διάταξη των παραθύρων. Το κτίριο βρίσκεται 
στο παλιόχωριό το οποίο έχει εγκαταλειφθεί και έχει συνδεθεί με ιστο¬ 

ρικά γεγονότα του χωριού - επιδρομή τουρκαλβανών 1908, Κατοχή 
Εθνική Αντίσταση. 

25. Στρατιωτικό φυλάκιο στους Δρυμάδες Ιωαννίνων: Ισόγειο πέ¬ 
τρινο κτίριο απλής λαϊκής αρχιτεκτονικής, δίπλα στο ακριτικό φυλάκιο 
Δρυμάδων Ιωαννίνων. Στις 28 Οκτωβρίου 1940, οι στρατιώτες του 
φυλακίου αυτού αντιστάθηκαν και απάντησαν με το ιστορικό ΟΧΙ στα 
πρώτα πυρά των εισβολέων. 

26. Οχυρά Μπιζανίου στο Μπιζάνι Ιωαννίνων: Πρόκειται για συ¬ 
γκρότημα πέτρινών κατασκευών με τοξωτά ανοίγματα. Τα οχυρά βρί¬ 
σκονται στα διοικητικά όρια της Κοινότητας Μπιζανίου και έπαιξαν κα¬ 
θοριστικό ρόλο κατά τον απελευθερωτικό αγώνα 1912 - 1913. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουνίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-φ- 

Αριθ. ΥΠΠΟ/ΑΡΧ/Α1/Φ43/31337/1525 (11) 

Κήρυξη «Σωστίου» Ηλείας ως Αρχαιολογικού Χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/49095/30.10.91 (ΦΕΚ 987/28.11.91 τ. 
Β’) Υπουργική Απόφαση. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την ομόφωνη Γνωμοδότηση του Τοπικού Συμβουλίου Μνημείων 
Νοτιοδυτικής Ελλάδος, όπως διατυπώθηκε στην αριθ. 2/3.6.92 συνε¬ 
δρία του, αποφασίζουμε: 

Για την αποτελεσματικότερη προστασία των αρχαιοτήτων της περιο¬ 
χής κηρύσσομε ως Αρχαιολογικό Χώρο τη συστάδα των αρχαίων - πι¬ 
θανότατα ταφικών - τύμβων, στη θέση «Σώστι» Ηλείας, με όρια τα ση¬ 
μεία Α, Β, Γ, Δ, Ε, Ζ, Η, Θ, Α και 1 ... 16, όπως σημειώνονται στον 
χάρτη προστασίας 150 μέτρα. 

Τα σημεία 1 ... 16 αντιστοιχούν σε ζεύγη γεωγραφικών συντεταγμέ¬ 
νων, όπως φαίνονται στον συνημμένο στην απόφαση κατάλογο. 

. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουλίου 1992 

Με εντολή Υπουργού 
Η Προϊσταμένη της Δ/νσης 
ΚΑΤΕΡΙΝΑ ΡΩΜΙΟΠΟΥΛΟΥ 

ΠΕΡΙΟΧΗ «ΣΩΣΤΙ» 

ΦΥΛΛΟΝ ΧΑΡΤΟΥ «ΑΜΑΛΙΑΣ» 1.50000 
ΓΕΩΓΡΑΦ.ΣΥΝΤΕΤΑΓΜΜΕΝΑΙ ΦΥΛΛΟΥ Γ=37.45 

Μ=-0215' 

Πύργος 30 Απριλίου 1992 
Ο Προϊστάμενος 
ΑΝΑΣΤΑΣΙΟΣ ΜΗΤΣΙΑΣ 

Αριθ. Φ.27/1516 (12) 

Τροποποίηση Λατομικής Ζώνης κοινότητας Αράξου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 3 του Ν.1428/84 «περί εκμετάλλευσης λατομείων 
αδρανών υλικών και άλλες διατάξεις. 

2. Το Ν. 998/79 «περί προστασίας δασών και δασικών εκτάσεων». 

3. Την υπ’ αριθ. Α 39417/2.12.85 απόφαση Νομάρχη Αχαΐας 
(ΦΕΚ 818/31.12.85 τεύχος Β’) καθορισμός λατομικών περιοχών 
αδρανών υλικών στο Ν. Αχαΐας. 

4. Την υπ’ αριθ. ΔΒ 27/171/30.1.92 απόφαση Ν. Αχαΐας που συ¬ 
γκροτήθηκε η επιτροπή του άρθρου 3 του Ν. 1428/84 καθορισμού πε¬ 
ριοχών για εγκατάσταση λατομείων αδρανών υλικών. 

5. Την ανάγκη τροποποίησης των ορίων της Λατομικής Ζώνης στη 
θέση «Μαύρα Βουνά» κοινότητας Αράξου Αχαΐας, όπως προκύπτει από 
τον υπ’ αριθ. 31010/224/5.2.92 έγγραφο του ΥΠΕ.ΧΩ.ΔΕ. 

6. Τη σχετική έκθεση της επιτροπής του άρθρου 3 του Ν. 1428/84 
που προτείνει την τροποποίηση της Λατομικής Ζώνης Αράξου. 

7. Την από 17.4.1992 γνωμοδότηση του Νομαρχιακού Συμβουλίου 
Ν. Αχαΐας που διατυπούται στο υπ’ αριθμ. 6/17.4.92 πρακτικό. 

8. Την εισήγηση της Υπηρεσίας (από 3.6.92 ενημερωτικό σημείωμα 
της Δ/νσης Βιομηχανίας Ν. Αχαΐας), αποφασίζουμε: 

Τροποποιούμε τα όρια της Λατομικής Ζώνης στη θέση «Μαύρα 
Βουνά» κοινότητας Αράξου που είχαν καθορισθεί με την υπ’ αριθ. 


Α39417/2.12.85 απόφαση Νομ. Αχαΐας (ΦΕΚ 818 Β/31.12.85) 
και ανακαθορίζουμε τα νέα όρια που περιλείονται από τις συντεταγμέ¬ 
νες: 

Α: X = - 7640 

Β: X = - 6780 

Γ: X = - 6300 

Δ: X = - 6075 

Ε: X = - 6340 

Ζ: X = - 7160 

Κ.Φ.Χ. Φ-38° 15·λ = 2° 15’ 

Μεσολόγγι - Κ. Αχαΐα κλιμ. 1:100.000 

Σκοπός του ανακαθορισμού των ορίων της Λατομικής Ζώνης είναι η 
προστασία του γειτονικού υγροβιότοπου της Λιμνοθάλασσας Καλογριάς 
- Πάπα (Βιότοποι,οδηγίας 79/409/ΕΟΚ για τη διατήρηση της άγριας 
ορνιθοπανίδας) και ισχύει η σύμβαση Ραμσάρ για την προστασία της πε- 
ριοχής. 

Κατά τα λοιπά ισχύουν τα καθοριζόμενα με την υπ’ αριθ. Α 39417/ 
2.12.85 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 4 Ιουνίου 1992 

Ο Νομάρχης 
Ν. ΤΑΓΑΡΗΣ 


Ψ = - 8500 
Ψ = - 8230 
Ψ = - 8205 
Ψ = - 8360 
Ψ = - 9380 
Ψ - - 9255 

